text: Snart stinker det
  13 april 2013 kl. 08.36
  Nu begynder landmænd at køre gylle ud. Nogle af dem advarer om det på hjemmesiden gyllesms.dk.
  Landmænd har ikke kunnet sprede gylle ud endnu, fordi det er forbudt, når jorden er frosset.
  Men nu er frosten forsvundet, og så begynder gyllesæsonen.
  Er lugten af gylle først kommet inden for i dit hjem, er der faktisk ikke meget, du kan gøre. Hverken kemiske løsninger, f.eks. lugtfjernere, eller tekniske løsninger, f.eks. luftrensere, kan afhjælpe lugten på en effektiv måde. Og lugten sætter sig meget nemt i vådt vasketøj, der hænger på snoren udenfor, skriver Bolius.dk.
  Mange landmænd advarer om gyllespredning på hjemmesiden www.gyllesms.dk
  På www.landbrugsinfo.dk kan du få gode gylleråd.
  Det samme kan du på www.bolius.dk
  